গাদ্দাফীর আমলে বিদ্যুৎ বিল অবশ্যই দিতে হতো, তবে বিলের পরিমাণ ছিল খুবই কম। গাদ্দাফীর আমলের শেষের দিকে বিদ্যুৎ বিল ছিল সাধারণ বাসাবাড়ির জন্য কিলোওয়াট প্রতি ২ গ্যারেশ (২ পয়সা, অর্থাৎ বাংলাদেশের ১ টাকা)। আমরা নিজেরাই বিভিন্ন সময় বিদ্যুৎ বিল পরিশোধ করেছি। বাড়িতে মিটার বসানো থাকত, সেখান থেকে ব্যবহৃত বিদ্যুতের পরিমাণ জানা যেত। মাস শেষে বিদ্যুৎ বিভাগের লোকজন এসে দরজার নিচ দিয়ে বিলের কাগজ দিয়ে যেত। এলাকা ভেদে পরপর তিন/ছয় মাস বিল বাকি পড়লে এসে লাইন কেটে দিয়ে যেত। ২০০৬-০৭ সালেও ত্রিপলীতে বিদ্যুৎ বিভাগের লোকদেরকে লাইন কেটে দিতে দেখেছি।